RO Jurnalul Oficial al Uniunii Europene C 198/4

Informații comunicate de statele membre privind ajutoarele de stat acordate în conformitate cu Regulamentul (CE) nr. 1857/2006 al Comisiei privind aplicarea articolelor 87 și 88 din tratat ajutoarelor de stat pentru întreprinderile mici și mijlocii care își desfășoară activitatea în domeniul producției de produse agricole și de modificare a Regulamentului (CE) nr. 70/2001

2009/C 198/03

Ajutor nr.: XA 55/09

Stat membru: Letonia

Regiune: —

Denumirea sistemului de ajutoare sau denumirea întreprinderii care beneficiază de ajutorul individual: Atbalsta shēma „Atbalsts lauku un lauksaimnieku biedrību un nodibinājumu savstarpējās sadarbības veicināšanai”

Temeiul juridic: Ministru kabineta noteikumu „Noteikumi par ikgadējo valsts atbalstu lauksaimniecībai un tā piešķiršanas kārtību” 5. pielikuma 1. programma 1.–9. punkts

Cheltuielile anuale prevăzute în cadrul sistemului de ajutoare sau valoarea totală a ajutorului individual acordat întreprinderii: Suma totală în cadrul sistemului de ajutoare pentru 2009: 550 000 LVL

Suma totală în cadrul sistemului de ajutoare pentru 2010: 550 000 LVL

Suma totală în cadrul sistemului de ajutoare pentru 2011: 550 000 LVL

Suma totală în cadrul sistemului de ajutoare pentru 2012: 550 000 LVL

Suma totală în cadrul sistemului de ajutoare pentru 2013: 550 000 LVL

Intensitatea maximă a ajutoarelor: Ajutoarele pentru promovarea cooperării reciproce între asociațiile și fundațiile rurale și agricole care furnizează servicii fermierilor se acordă în proporție de 100 % în cazul serviciilor de consultanță prestate de terți acoperind onorariile pentru servicii care nu constituie o activitate continuă sau periodică și nu țin de cheltuielile obișnuite de exploatare ale întreprinderii.

Ajutoarele se acordă asociațiilor și fundațiilor rurale si agricole pentru acoperirea unor cheltuieli de exploatare pentru furnizarea de servicii.

Data punerii în aplicare:

Durata sistemului de ajutoare sau a ajutorului individual: Până la 30 decembrie 2013

Obiectivul ajutorului: Obiectivul ajutorului este de a implica asociațiile și fundațiile rurale și agricole în procesul decizional și de a asigura fluxul informativ între autoritățile de gestiune naționale, instituțiile Uniunii Europene și comunitatea agricultorilor.

Ajutoarele se acordă în conformitate cu articolul 15 alineatul (2) litera (c) din Regulamentul (CE) nr. 1857/2006 al Comisiei din 15 decembrie 2006 privind aplicarea articolelor 87 și 88 din tratatul CE ajutoarelor de stat pentru întreprinderile mici și mijlocii care își desfășoară activitatea în domeniul producției de produse agricole și de modificare a Regulamentului (CE) nr. 70/2001.

Sectorul (sectoarele) în cauză: Ajutorul este destinat întreprinderilor mici și mijlocii care își desfășoară activitatea în domeniul producției primare de produse agricole.

Ajutorul este destinat sectoarelor creșterii animalelor și producției agricole.

Denumirea și adresa autorității care acordă ajutorul:

Latvijas Republikas Zemkopības ministrija Rīga, LV-1981 LATVIJA

Adresa web: http://www.zm.gov.lv/doc_upl/Atbalsts_NVO.pdf

Alte informații: Ajutoarele pentru promovarea cooperării reciproce între asociațiile și fundațiile rurale și agricole se acordă în conformitate cu articolul 15 din Regulamentul (CE) nr. 1857/2006 al Comisiei din 15 decembrie 2006 privind aplicarea articolelor 87 și 88 din tratatul CE ajutoarelor de stat pentru întreprinderile mici și mijlocii care își desfășoară activitatea în domeniul producției de produse agricole și de modificare a Regulamentului (CE) nr. 70/2001.

Ajutoarele se acordă în natură prin intermediul unor servicii subvenționate, nu implică acordarea de plăți directe către producători și sunt accesibile tuturor entităților eligibile din zona în cauză, pe baza unor condiții stabilite în mod obiectiv.

Nici un ajutor nu rămâne la întreprinderea intermediară; toate ajutoarele se transmit beneficiarilor finali.

Ajutorul nu se acordă în mod retroactiv pentru activități deja întreprinse de beneficiar.

Ajutor nr.: XA 56/09

Stat membru: Letonia

Regiunea: —

Denumirea sistemului de ajutoare sau denumirea întreprinderii care beneficiază de ajutorul individual: Atbalsta shēma „Atbalsts kredītprocentu daļējai dzēšanai”

Temeiul juridic: Ministru kabineta noteikumu „Noteikumi par valsts atbalstu lauksaimniecībai un tā piešķiršanas kārtību” 6. pielikums 1. programma 1–15. punkts

Cheltuielile anuale prevăzute în cadrul sistemului de ajutoare sau valoarea totală a ajutorului individual acordat întreprinderii: Suma totală în cadrul sistemului de ajutoare pentru 2009: 10 000 000 LVL

Suma totală în cadrul sistemului de ajutoare pentru 2010: 10 000 000 LVL

Suma totală în cadrul sistemului de ajutoare pentru 2011: 10 000 000 LVL

Suma totală în cadrul sistemului de ajutoare pentru 2012: 10 000 000 LVL

Suma totală în cadrul sistemului de ajutoare pentru 2013: 10 000 000 LVL

Intensitatea maximă a ajutoarelor: Intensitatea ajutoarelor este de 40-60 %, iar ajutoarele pot fi acordate solicitanților care își desfășoară activitatea în domeniul producției de produse agricole primare și care au obținut un împrumut sau au încheiat un acord de leasing pentru investiții în:

Ajutorul acoperă o parte a dobânzii plătite efectiv pentru împrumut sau conform acordului de leasing (cu excepția leasingului operațional). Valoarea ajutorului este suma care nu depășește 4 % din rata anuală a creditului, respectiv rata efectivă, dacă rata creditului este mai mică de 4 %.

Valoarea ajutorului se calculează în conformitate cu prevederile articolului 19 din Regulamentul (CE) nr. 1875/2006. Valoarea ajutorului este de maximum:

Data punerii în aplicare:

Durata sistemului de ajutoare sau a ajutorului individual: Până în 30 decembrie 2013

Obiectivul ajutorului: Obiectivul ajutorului este de a promova dezvoltarea unei producții agricole raționale și eficiente, reducând costurile de producție și introducând tehnologii de producție moderne.

Ajutoarele se acordă în conformitate cu articolul 4 din Regulamentul (CE) nr. 1857/2006 al Comisiei din 15 decembrie 2006 privind aplicarea articolelor 87 și 88 din tratat ajutoarelor de stat pentru întreprinderile mici și mijlocii care își desfășoară activitatea în domeniul producției de produse agricole și de modificare a Regulamentului (CE) nr. 70/2001.

Sectorul (sectoarele) în cauză: Ajutorul este destinat întreprinderilor mici și mijlocii care își desfășoară activitatea în domeniul producției primare de produse agricole.

Denumirea și adresa autorității care acordă ajutorul:

Zemkopības ministrija Rīga 2.2.2009. Latvijas Republikas Zemkopības ministrija Rīga, LV-1981 LATVIJA

Adresa web: http://www.zm.gov.lv/doc_upl/kreditprocentu_kompensacijas.pdf

Alte informații: Ajutorul nu se acordă în mod retroactiv pentru activități deja întreprinse de beneficiar.

Valoarea maximă a ajutoarelor acordate unei singure întreprinderi pentru o perioadă de trei ani este de 281 120 LVL (400 000 EUR), respectiv de 351 400 LVL (500 000 EUR) dacă întreprinderea este situată într-o zonă defavorizată.

Ajutoarele se acordă doar întreprinderilor care nu se confruntă cu dificultăți.

Conform articolului 4 alineatul (10) din Regulamentul (CE) nr. 1857/2006, ajutoarele nu trebuie acordate pentru fabricarea de produse care imită sau înlocuiesc laptele și produsele lactate.

Ajutor nr.: XA 129/09

Stat membru: Franța

Regiunea: Departamentul Yvelines

Denumirea schemei de ajutoare: Ajutoare pentru investiții în exploatațiile agricole din departamentul respectiv

Temeiul juridic:

— article 4 du règlement (CE) no 1857/2006 de la Commission du 15 décembre 2006;

— Article L 1511-2 et L 1511-5 du code général des collectivités territoriales;

— délibération du Conseil Général;

— convention entre la Chambre Interdépartementale de l’Agriculture d’Ile-de-France, l’Etat et le Conseil Général des Yvelines du 25 avril 2002 et son avenant du 20 juillet 2006.

Cheltuielile anuale prevăzute în cadrul schemei de ajutoare: 230 000 EUR/an

Intensitatea maximă a ajutoarelor:

— 40 % pentru lucrările de securizare a echipamentelor de depozitare a îngrășămintelor lichide și a produselor de protecție a plantelor, precum și pentru lucrările de creare a unor zone de umplere și de spălare a pulverizatoarelor;

— 10 % în celelalte cazuri.

Data punerii în aplicare: Începând cu data publicării fișei de exceptare pe site-ul Comisiei.

Durata schemei de ajutoare: Până la 31 decembrie 2013

Obiectivul ajutorului: Obiectivul acestei scheme de ajutoare este de a acorda asistență exploatațiilor agricole din departamentul Yvelines pentru a face față presiunii urbane foarte puternice în acest departament, de a permite agriculturii să își păstreze locul pe acest teritoriu și de a salvgarda activitățile agricole din regiunea respectivă.

Este vorba despre continuarea schemei de ajutoare care a fost notificată Comisiei Europene și aprobată de aceasta cu numerele de referință N 607/01 și N 137/05. Consiliul General dorește să continue această schemă adaptând-o la dispozițiile articolului 4 din Regulamentul (CE) nr. 1857/2006 al Comisiei și respectând condițiile acestuia.

Într-adevăr, dispozițiile respective sunt esențiale pentru departamentul în cauză. Acestea stau la baza proiectelor pentru ameliorarea calității mediului și, totodată, a rentabilității economice a agriculturii din departamentul Yvelines.

Dispozițiile departamentale au permis promovarea investițiilor în exploatații. Rata ajutorului de 10 %, cu un plafon de 11 000 EUR (în majoritatea cazurilor), necesita o participare semnificativă a fermierului, constituind în principal, un stimulent. Începând cu anul 2002, numărul cererilor de subvenții a crescut fără încetare, de la 6 cereri în 2002, la aproape 50 în 2007.

Există la fel de multe proiecte. De aceea, Consiliul General dorește ca o nouă schemă de ajutoare să prevadă un buget total de 230 000 EUR.

Trecerea la o rată a ajutorului de 40 % în 2005 pentru lucrările de securizare a echipamentelor de depozitare a îngrășămintelor lichide și a produselor de protecție a plantelor a fost foarte eficace și a permis crearea a 41 de instalații de protecție a plantelor și a 23 de cuve de reținere pentru recipientele de îngrășăminte lichide pe exploatațiile din departamentul Yvelines. Acest rată stimulativă a ajutorului va fi reînnoită pentru a spori numărul exploatațiilor agricole vizate și pentru a reduce proporțional riscul de poluare accidentală a apelor.

În plus, Consiliul General a adaptat dispozițiile la noile problematici naționale, favorizând investițiile legate de certificarea exploatațiilor agricole cu înaltă valoare de mediu (Haute Valeur Environnementale – HVE), instituită de forumul Grenelle Environment.

Prin urmare, pentru a fi eligibile, investițiile trebuie să vizeze cel puțin una dintre prioritățile de mai jos, corespunzătoare unor obiective specificate la articolul 4 din Regulamentul (CE) nr. 1857/2006:

protejarea și ameliorarea calității apei, de exemplu, lucrări legate de asigurarea securității infrastructurilor de depozitare a produselor care prezintă un risc (carburanți, îngrășăminte, produse de protecție a plantelor) și de umplere a echipamentelor de tratare, echipamente legate de adaptarea echipamentelor de tratare (recipiente de clătire, echipamente de clătit bidoane, duze antiderivă, echipamente de dozare etc.) cu scopul de a reduce poluarea, lucrările complementare lucrărilor de adaptare la norme a clădirilor destinate creșterii animalelor în cazul în care acestea depășesc normele comunitare, echipamentele menite să amelioreze eficacitatea agriculturii de precizie;

protejarea mediului, de exemplu, crtificarea HVE, proiectele care includ echipamente menite să gestioneze mai bine resursa de apă destinată agriculturii sau investiții care permit adoptarea unor practici culturale mai ecologice, în special în domeniul arboriculturii (echipamente de reglare performante pentru a controla și a omogeniza rezervele de apă, echipamente care permit estimarea necesarului de alimentare cu apă, precum sistemele de cântărire cu doze tensiometrice etc.);

modernizarea exploatațiilor specializate, de exemplu, investiții utile pentru înființarea unei noi exploatații (forări, dacă sunt indispensabile), investiții care au ca rezultat ameliorarea calității, a condițiilor de producție sau de igientă sau reducerea costurilor de producție (instalarea unei copertine, construcția unui tunel, instalarea unui sistem de irigații etc.), achiziționarea de materiale inovatoare în materie de protecție a mediului;

ameliorarea calității și a siguranței alimentare, de exemplu, investițiile care permit o ameliorare a condițiilor de depozitare (cameră frigorifică, depozit etc.), echipamentele legate de ventilație și de trierea boabelor în exploatație, echipamentele și amenajările menite să amelioreze calitatea și siguranța alimentară a recoltelor timpurii (cartofi etc.) din exploatație ;

proiecte de diversificare, de exemplu, construcții și instalații legate de creșterea „diversificată” a animalelor sau care se înscriu în cadrul unei producții de tip regional, de marcă sau care poartă o etichetă (amenajarea unei clădiri destinate creșterii animalelor, depozitării furajelor sau a cerealelor pentru hrana animalelor, crearea unor boxe pentru creșterea cailor etc.), echipamente sau instalații legate de depozitarea culturilor timpurii în cadrul unei producții diversificate de calitate sau care urmăresc revalorizarea unei producții regionale.

Indiferent de orientarea strategică și de natura investițiilor în cauză, nu sunt eligibile în temeiul dispozițiilor respective operațiunile care vizează numai înlocuirea unor instalații. În plus, nu vor fi eligibile echipamentele de ocazie.

În conformitate cu articolul 4 din Regulamentul (CE) nr. 1857/2006, nu se acordă ajutoare pentru achiziționarea de echipamente de irigare și pentru lucrări de irigare decât în măsura în care acestea determină o reducere a consumului de apă cu cel puțin 25 %.

În ceea ce privește totalitatea cheltuielilor aferente investițiilor în exploatațiile agricole prevăzute de prezenta schemă de ajutoare, consiliul general prevede ca ajutoarele să fie acordate doar fermierilor ale căror instalații sunt în conformitate cu normele în materie de mediu, de igienă și de bunăstare a animalelor.

În ceea ce privește ratele, dispozițiile prevăd ajutoare de 10 %, cu un plafon de 11 000. Echipamentele de depozitare a îngrășămintelor lichide și a produselor de protecție a plantelor care constituie excepții vor beneficia de subvenții de 40 % (cu un plafon de 4 500 EUR per echipament).

Aceste ajutoare pot completa alte ajutoare. În acest caz, se va asigura respectarea plafoanelor:

40 % (maximum) din valoarea investițiilor eligibile;

50 % (maximum) din valoarea investițiilor eligibile, dacă acestea sunt realizate de tineri fermieri în primii cinci ani de la data instalării lor;

60 % (maximum) din valoarea investițiilor care determină costuri suplimentare legate de protecția mediului, ameliorarea condițiilor de igienă din exploatațiile de creștere a animalelor sau de bunăstarea animalelor de fermă.

Majorarea ratei în ceea ce privește mediul, igiena sau bunăstarea animalelor nu se va aplica decât costurilor eligibile necesare în vederea realizării obiectivului de ameliorare, numai investițiilor care nu au ca efect creșterea capacităților de producție și care depășesc normele minime aplicabile sau pentru punerea în aplicare a normelor recent introduse, în condițiile prevăzute la articolul 2 alineatul (10) și la articolul 4 alineatul (2) litera (e) din Regulamentul (CE) nr. 1857/2006.

Sectorul (sectoarele) în cauză: Toate exploatațiile agricole care își desfășoară activitatea pe teritoriul departamentului Yvelines.

Denumirea și adresa autorității care acordă ajutorul:

Monsieur le président du Conseil général des Yvelines Hôtel du département 2 place André Mignot 78012 Versailles Cedex FRANCE

Adresa web: http://www.yvelines.fr/yvelines_eco/documents/aide_invest_exploit_agri.pdf

Ajutor nr.: XA 145/09

Stat membru: Spania

Regiune: Comunitat Valenciana

Sistem de ajutoare: Ayuda al Centro Integrado Apícola Valenciano.

Temeiul juridic: Resolución de la Consellera de Agricultura Pesca y Alimentación, que concede la subvención basada en la línea nominativa descrita en la ley 17/2008 de presupuestos de la Generalitat.

Cheltuielile anuale prevăzute: 50 000 EUR pe parcursul anului 2009.

Intensitatea maximă a ajutoarelor: 100 % din cheltuielile eligibile

Data punerii în aplicare: Începând de la data publicării numărului de înregistrare al cererii de exceptare pe site-ul web al Direcției Generale Agricultură și Dezvoltare Rurală a Comisiei.

Durata sistemului de ajutoare: anul 2009

Obiectivul ajutorului: furnizarea următoarelor servicii apicultorilor din Valencia și organizațiilor acestora:

analize, controale sanitare și alte măsuri de detectare a bolilor la stupi;

analize și sisteme care asigură respectarea normelor de comercializare a mierii și a altor produse apicole.

Costurile eligibile care fac obiectul ajutorului sunt cele stabilite la articolul 10 (controale sanitare acordate în natură, sub formă de servicii subvenționate) și la articolul 14 alineatul (2) litera (b) (introducerea sistemelor de asigurare a respectării normelor de autenticitate și de comercializare) din Regulamentul (CE) nr. 1857/2006.

Sectoarele în cauză: proprietarii de exploatații apicole din Comunitatea Valencia și organizațiile acestora.

Denumirea autorității care acordă ajutorul:

Conselleria de Agricultura, Pesca y Alimentación C/ Amadeo de Saboya, 2 46010 Valencia ESPAÑA

Adresa web: http://www.agricultura.gva.es/especiales/ayudas_agrarias/pdf/ciav2009.pdf

Ajutor nr.: XA 159/09

Statul membru: Italia

Regiunea: Emilia-Romagna (Camera di Commercio di Bologna)

Denumirea schemei de ajutor sau denumirea întreprinderii care beneficiază de ajutorul individual: Regolamento camerale per l’assegnazione alle imprese della provincia di Bologna di contributi in conto abbattimento interessi per l’accesso al credito

Temeiul juridic: Deliberazione della Giunta camerale n. 42 del 3 marzo 2009 che modifica il regime approvato con deliberazione di Giunta n. 185 del 16 settembre 2008 (XA number: 372/08).

Cheltuielile anuale prevăzute în cadrul schemei de ajutor sau valoarea totală a ajutorului individual acordat întreprinderii: Se confirmă cheltuielile anuale pentru ajutorul XA 372/08

Intensitatea maximă a ajutoarelor: Se confirmă intensitatea pentru ajutorul XA 372/08

Data punerii în aplicare: Începând de la data publicării numărului de înregistrare al cererii de exceptare pe site-ul Direcției Generale Agricultură și Dezvoltare Rurală a Comisiei.

Durata schemei de ajutor sau a ajutorului individual:

Obiectivul ajutorului: Se confirmă obiectivele pentru ajutorul XA 372/08

Sectorul (sectoarele) în cauză: Se confirmă sectoarele pentru ajutorul XA 372/08

Denumirea și adresa autorității care acordă ajutorul:

Camera di Commercio I.A.A. di Bologna Piazza Mercanzia 4 40125 Bologna BO ITALY

Adresa web: http://www.bo.camcom.it/intranet/ALTRI-SERV/DIRITTO-AN/Consorzi-F/index.htm

Alte informații: Singurele modificări aduse ajutorului XA 372/08 se referă exclusiv la:

posibilitatea de a obține contribuția și pentru finanțările acordate de societățile financiare recunoscute (posibilitate prevăzută anterior doar pentru împrumuturile bancare);

introducerea viitoare a unui sistem de transmitere electronică a cererilor de contribuții, renunțându-se trimiterea documentelor pe suport de hârtie;

revizuirea termenelor pentru trimiterea cererilor (în termen de 60 de zile de la data comunicării acordării finanțării de către instituția de creditare sau financiară, dar cel târziu până la data de 30 aprilie a anului următor celui în care se stabilește plafonul).